《超然居士得得问道於宝峰祥祥师且欲归歌长篇》
宋代·释正觉

门门通彻长安道，信手拈来还恰好。
脚跟踏著赵州关，丈六金身一茎草。
我初相会个中人，法法圆通见怀抱。
杖屦追随来道场，不学痴禅事关扫。
青山白云一径通，行行鸟道谁寻讨。
宝峰师是马馰儿，相得而今情不早。
吸尽西江居士庞，唤回竖指俱胝老。
泥牛力耕空劫春，木人捧出形山宝。
罢捋虎须归去来，荆棘林中任起倒，
午日丽天光杲杲。